টুর্নামেন্টে ৩ ম্যাচ খেলা বাংলাদেশের হয়ে একমাত্র গোলটি করেছেন বিপলু আহমেদ। সিলেটের মাটিতে টুর্নামেন্টের উদ্বোধনী ম্যাচে এই বিপলুর গোলেই লাওসের বিপক্ষে অসাধারণ এক জয় পেয়েছে স্বাগতিক বাংলাদেশ। দর্শনীয় এই গোলের কারণে সিলেটি এই উইঙ্গারকে সেরা উদীয়মান খেলোয়াড় নির্বাচিত করা হয়। কিন্তু এই স্বীকৃতির বিষয়টি তাকে জানানোর প্রয়োজনও বোধ করেনি বাফুফের কেউ। বড় ভাইয়ের মুখে কীভাবে যেন এই খবরটি পেয়েছেন বিপলু।